રાસલીલાનું સૌ પ્રથમ વર્ણન હરિવંશ પુરાણના વિષ્ણુપર્વના (ર૦-૧પ-૩પ)માં મળે છે. આ પુરાણમાં રાસલીલાનું નામ હલ્લીસક મળે છે. ટીકાકાર નીલકંઠે હલ્લીસક શબ્દનો અર્થ રાસ જ કર્યો છે. વિષ્ણુપર્વના એકવીસ શ્લોકોમાં વર્ણિત રાસલીલા અતિશય સંક્ષિપ્ત છે. જ્યારે નીલકંઠે રાસલીલાનું મૂળ શ્રુતિમાં બતાવી ઋગ્વેદનો ૩-પપ-૧૪ મંત્ર ટાંક્યો છે. બ્રહ્મપુરાણમાં હરિવંશપુરાણની સરખામણીમાં રાસલીલાનું કંઈક વધુ મનોરંજક વર્ણન પ્રાપ્ત થાય છે. અત્રે શ્લોકોમાં રાસલીલા વર્ણવાઈ છે. એવું કહી શકાય કે રાસલીલાનું મૂળ સ્વરૃપ હરિવંશ પુરાણમાં અંકુરિત થઈ બ્રહ્મપુરાણમાં નવપલ્લવિત થાય છે. બહ્મપુરાણની રાસલીલામાં શ્રીકૃષ્ણની સાથે બલરામ પણ જોડાય છે,